CELEX: 32019R0927
Language: lt
Date: 2019-06-03 00:00:00
Title: 2019 m. birželio 3 d. Komisijos įgyvendinimo reglamentas (ES) 2019/927 dėl tam tikrų prekių klasifikavimo Kombinuotojoje nomenklatūroje

6.6.2019   
               
               
                  LT
               
               
                  Europos Sąjungos oficialusis leidinys
               
               
                  L 148/19
               
            
         KOMISIJOS ĮGYVENDINIMO REGLAMENTAS (ES) 2019/927
         2019 m. birželio 3 d.
         dėl tam tikrų prekių klasifikavimo Kombinuotojoje nomenklatūroje
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2013 m. spalio 9 d. Europos Parlamento ir Tarybos reglamentą (ES) Nr. 952/2013, kuriuo nustatomas Sąjungos muitinės kodeksas (1), ypač į jo 57 straipsnio 4 dalį ir 58 straipsnio 2 dalį,
         kadangi:
         
                     (1)
                  
                  
                     siekiant užtikrinti, kad Tarybos reglamento (EEB) Nr. 2658/87 (2) priede pateikta Kombinuotoji nomenklatūra būtų taikoma vienodai, būtina patvirtinti priemones, susijusias su šio reglamento priede nurodytų prekių klasifikavimu;
                  
               
                     (2)
                  
                  
                     Reglamente (EEB) Nr. 2658/87 nustatytos bendrosios Kombinuotosios nomenklatūros aiškinimo taisyklės. Šios taisyklės taip pat taikomos bet kuriai kitai specialiomis Sąjungos teisės aktų nuostatomis įteisintai nomenklatūrai, visiškai ar iš dalies sudarytai remiantis Kombinuotąja nomenklatūra arba ją papildančiai subpozicijų dalimis, kad būtų galima taikyti tarifinio reguliavimo ir kitas su prekyba prekėmis susijusias priemones;
                  
               
                     (3)
                  
                  
                     laikantis minėtų bendrųjų taisyklių, šio reglamento priede pateiktos lentelės 1 skiltyje aprašytos prekės, remiantis 3 skiltyje išdėstytais motyvais, turėtų būti klasifikuojamos priskiriant 2 skiltyje nurodytą KN kodą;
                  
               
                     (4)
                  
                  
                     reikėtų nustatyti, kad suteikta šio reglamento nuostatų neatitinkančia privalomąja tarifine informacija apie šiame reglamente nurodytas prekes jos adresatas galėtų remtis dar tam tikrą laikotarpį, kaip nustatyta Reglamento (ES) Nr. 952/2013 34 straipsnio 9 dalyje. Tas laikotarpis turėtų būti trys mėnesiai;
                  
               
                     (5)
                  
                  
                     šiame reglamente nustatytos priemonės atitinka Muitinės kodekso komiteto nuomonę,
                  
               PRIĖMĖ ŠĮ REGLAMENTĄ:
         
            1 straipsnis
            Šio reglamento priede pateiktos lentelės 1 skiltyje aprašytos prekės Kombinuotojoje nomenklatūroje klasifikuojamos priskiriant lentelės 2 skiltyje nurodytą KN kodą.
         
         
            2 straipsnis
            Šio reglamento nuostatų neatitinkančia privalomąja tarifine informacija, vadovaujantis Reglamento (ES) Nr. 952/2013 34 straipsnio 9 dalimi, galima remtis dar tris mėnesius nuo šio reglamento įsigaliojimo dienos.
         
         
            3 straipsnis
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
         
         
            Šis reglamentas yra privalomas visas ir tiesiogiai taikomas visose valstybėse narėse.
            Priimta Briuselyje 2019 m. birželio 3 d.
            
               
                  Komisijos vardu
               
               
                  Pirmininko pavedimu
               
               Stephen QUEST
               
                  Generalinis direktorius
               
               
                  Mokesčių ir muitų sąjungos generalinis direktoratas
               
            
         
         
            (1)  OL L 269, 2013 10 10, p. 1.
         
         
            (2)  1987 m. liepos 23 d. Tarybos reglamentas (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo (OL L 256, 1987 9 7, p. 1).
      
      
         
            PRIEDAS
            
                        Prekių aprašymas
                     
                     
                        Klasifikavimas
                        (KN kodas)
                     
                     
                        Motyvai
                     
                  
                        (1)
                     
                     
                        (2)
                     
                     
                        (3)
                     
                  
                        Stačiakampio gretasienio formos krepšys, kurio apytiksliai matmenys – 32 × 27 × 20 cm.
                        Dirbinys pagamintas iš plieninės vielos (vielos skersmuo yra apie 4 mm) ir popieriaus. Iš vielos suformuotas tik gaminio kraštus sudarantis rėmas. Rėmas prilaiko audinį iš popierinių sruogų metmenų ir ataudų.
                        Kiekvieną sruogą sudaro dvi kartu susuktos per pusę išilgai sulenktos ir susuktos popieriaus juostelės. Kiekvienos susuktos popieriaus juostelės plotis yra apytiksliai 5,5 mm. Popierius visiškai uždengia vielą.
                        Žr. paveikslus (*1).
                     
                     
                        6307 90 98 
                     
                     
                        Klasifikuojama vadovaujantis Kombinuotosios nomenklatūros 1, 3 (b punktu) ir 6 bendrosiomis aiškinimo taisyklėmis, 63 skirsnio 1 pastaba ir KN kodus 6307 , 6307 90  ir 6307 90 98  atitinkančiais prekių aprašymais.
                        Krepšys nelaikytinas 7323  pozicijai priskirtinu namų apyvokos reikmeniu iš geležies arba plieno, nes esminį dirbinio požymį, kaip apibrėžta 3 bendrosios aiškinimo taisyklės b punkte, nulemia ne viela iš netauriojo metalo, o audinys iš popieriaus, kadangi dirbinys panašus į popierinį krepšį. Jis nepanašus į metalinį krepšį, nes vielą visiškai uždengia popierius, taigi ji nėra matoma. Be to, dirbinys pagamintas daugiausia iš popieriaus. Todėl jis nepriskirtinas 7323  pozicijai.
                        Kadangi popieriaus juostelės yra susuktos, jos laikytinos popieriniais verpalais (tekstilės verpalais), kaip apibrėžta 5308  pozicijoje (taip pat žr. Suderintos sistemos paaiškinimų 5308  pozicijos paaiškinimų B dalies (popieriniai verpalai) trečią pastraipą). Dirbinys nepriskirtinas 46 skirsniui, kaip nurodyta 46 skirsnio 1 pastaboje, nes tekstilės verpalai nelaikomi pynimo medžiagomis.
                        Be to, verpalai kartu suaudžiami ir gaunamas audinys (metmenų ir ataudų sruogos). Todėl krepšys laikytinas ne dirbiniu iš popierinių verpalų, o dirbiniu, pagamintu iš audinio, ir nepriskirtinas 5609  pozicijai (taip pat žr. Suderintos sistemos paaiškinimų 5609  pozicijos paaiškinimų pirmą ir trečią pastraipą, c punktą).
                        Iš bet kokio tekstilės audinio pagamintas tekstilės dirbinys, kuris nėra tiksliau aprašytas kitoje nomenklatūros vietoje, priskirtinas 63 skirsnio I poskirsniui (taip pat žr. Suderintos sistemos paaiškinimų 63 skirsnio bendrųjų nuostatų I grupės pirmos pastraipos paaiškinimus).
                        Todėl dirbinys laikytinas kitu gatavu tekstilės dirbiniu ir jam priskirtinas KN kodas 6307 90 98 .
                     
                  
               (*1)  Paveikslai pateikiami tik dėl informacijos.